**Változások a betegellátásban a koronavírus-járvány megfékezése kapcsán**

* **DEKK Belgyógyászati Klinika Reumatológia –**

A Belgyógyászati Klinika Reumatológián a **járóbeteg-szakrendelésen** csak sürgős ellátást igénylő betegeket fogadunk:

* sürgős állapotú **új beteg**, ahol a sürgősség alátámasztása az orvosi beutaló vagy telefonon orvos-orvos konzultáció alapján történt.
* gyulladásos reumatológiai és szisztémás autoimmun betegség miatt **gondozott beteg**, akinek **új tünete van,** vagy **jelentősen romlik az állapota.** Ezzel kapcsolatban tanácsoljuk, hogy a beteg vagy hozzátartozó előzetesen konzultáljon telefonon vagy e-mailen.

Kérjük Önöket, hogy a klinikára való belépéskor **az automata mellett végezzenek kézfertőtlenítést a mellékelt oldatokkal.**

A **váróteremben** kérjük, **egymástól biztonságos – lehetőleg 2, de legalább 1 méter** – **távolságra** foglaljanak helyet. A **védőmaszk** hordása hasznos, a személyi **kézfertőtlenítő** alkalmazása kötelező.

A **szakrendelésre jelentkező vagy már korábban előjegyzett nem sürgős eseteket nem fogadjuk**, részükre előjegyzést – az országos utasításnak megfelelően – csak a veszélyhelyzet megszűntével adunk.

Azon gondozott betegek esetén, akik gyógyszerkiadásra érkeznének, a feltétlenül szükséges kontroll kivételével, a vizitet lemondjuk.

A **célzott terápiák subcutan és tablettás formájának** biztosításához 3 hónapra elegendő dózist adunk ki – ha a beteg állapota nem indokolja és a szükséges kontroll laboratóriumi vizsgálatok is elvégzésre kerültek a lakóhelyen, akkor a gyógyszert hozzátartozó is átveheti.

Az **intravénás biológiai / immunszuppresszív terápiában** részesülő betegek a kezelést megkapják, de a kezelést átütemezzük úgy, hogy egy adott időpontban egyszerre 5 beteg kaphat kezelést.

Gondozott betegeink számára elektronikus recept formájában biztosítjuk az alapbetegség kezeléséhez szükséges gyógyszert.

A Belgyógyászati Klinika Reumatológián a **fekvőbeteg ellátásban elhalasztjuk a nem sürgős, fekvőbeteg-ellátásra előjegyzett** beteg tervezett kezeléseit, erről értesítjük a betegeket. Fekvőbeteg felvétel csak sürgősségi indok alapján történhet.

Teljesen **felfüggesztjük a fizioterápiás kezeléseket.**

Felhívjuk a figyelmet, hogy a Klinikai Központban, így a reumatológián is 2020. március 8-tól visszavonásig általános **látogatási tilalom** van érvényben!

**Kérdéseiket az alábbi elérhetőségeken** tehetik fel a betegek és hozzátartozók:

* a [Reumatológiai Tanszék Debrecen Facebook oldalon](https://www.facebook.com/Reumatol%C3%B3giai-Tansz%C3%A9k-Debrecen-109499540677109/?__tn__=%2Cd%2CP-R&eid=ARDKguTNngThjmOFW5flVHUXoyOCG-5bG922ADOO8_WyWTLdpN_TvH1c71O3P42ajIdpFNVLxYzlNSot)
* e- mailben a [reumatologia.szakrendeles@med.unideb.hu](mailto:reumatologia.szakrendeles@med.unideb.hu) címen
* csak végső esetben telefonon: 52/411-717 vagy 411-600/56811 vagy 54370 melléken